****

**ЖАРЫЛҚАСЫН Перизат Камалханқызы,**

**Нұр-Болашақ-2 мектебінің математика пәні мұғалімі.**

**Түркістан қаласы**

ЕКІ АЙНЫМАЛЫСЫ БАР СЫЗЫҚТЫҚ ТЕҢДЕУ

|  |  |  |
| --- | --- | --- |
| **Осы сабақта қол жеткізілетін оқу мақсаттары (оқу бағдарламасына сілтеме)** | 6.2.2.16 Екі айнымалысы бар теңдеудің анықтамасын және қасиеттерін білу. | |
| **Сабақ мақсаттары** | Оқушылар:   * екі айнымалысы бар сызықтық теңдеудің анықтамасын білу; * екі айнымалысы бар сызықтық теңдеудің қасиеттерін білу. | |
| **Бағалау критерийлері** | Оқушылар:   * екі айнымалысы бар сызықтық теңдеудің анықтамасын біледі; * екі айнымалысы бар сызықтық теңдеудің қасиеттерін біледі. | |
| **Тілдік мақсаттар** | Оқушылар:   * екі айнымалысы бар сызықтық теңдеудің анықтамасын және оның қасиеттерін тұжырымдайды;   **Бөлім бойынша лексика және терминология**   * екі айнымалысы бар теңдеу;теңдеулер жүйесі;жүйенің шешімі; алмастыру тәсілі; қосу тәсілі;мәндес жүйелер; * екі айнымалысы бар сызықтық теңдеулер жүйесінің шешімі. | |
| **Құндылықтарды дарыту** | Бір-бірін сыйлауға, бір – бірінің пікірін тындауға, өзара мәдениеттілікке және жұппен бірікен түрде жұмыс жасай білуге, ұжымдылыққа, шыдамдылыққа, жауапкершілікке, әділдікке тәрбиелеу. | |
| **Пәнаралық байланыстар** | Күнделікті өмірден мысалдар алып екі айнымалысы бар сызықтық теңдеу құру, осы түсінігін жаратылыстану бағытындағы пәндерді оқығанда пайдалану. | |
| **АКТ қолдану дағдылары** | GeoGebra бағдарламасы арқылы екі айнымалысы бар теңдеулерді шешу жолын қарастыру. | |
| **Сабақ барысы** | | |
| **Сабақтың жоспарланған кезеңдері** | **Сабақтағы жоспарланған іс-әрекет** | **Ресурстар** |
| **Сабақтың басы** | Ұйымдастыру кезеңі  Оқушылардың сабаққа дайындығын тексеру, бағыттау.  Сабақтың сапалылығын арттыру мақсатында біріккен оқу ортасын құру. |  |
| **Сабақтың ортасы** | ах+ву=с  түріндегі теңдеулер екі айнымалысы бар сызықтық теңдеулер деп аталады.  Мұндағы х пен у  -айнымалылар, ал а, в және с -қандай да бір сандар. Сызықтық теңдеудегі а, в коэффициенттер, ал с бос мүше деп аталады.  Шешімдер  жиыны бірдей болатын екі айнымалысы бар  теңдеулер  мәндес теңдеулер деп аталады. Шешімдері болмайтын  екі айнымалысы бар  теңдеулер де мәндес теңдеулерге жатады.  Екі айнымалысы бар сызықтық теңдеулердің қасиеттері:  **1-қасиет.**  Теңдеудегі қосылғыштың табасын қарама-қарсы таңбаға өзгертіп, оны теңдеудің бір жағынан екінші жағына  көшіргенде берілген теңдеуге мәндес теңдеу шығады.  **2-қасиет.**  Теңдеудің екі жағын да нөлден өзге бір санға көбейтсек немесе  бөлсек, берілген   теңдеуге мәндес теңдеу шығады.  Екі айнымалысы бар сызықтық теңдеуді    тура теңдікке айналдыратын айнымалылардың мәндерінің жұбы   осы теңдеудің шешімі деп аталады. | Слайд 4  Қосымша 1  Математика. Жалпы білім беретін мектептің 6-сыныбына арналған оқулық, 2- басылымы  Т.А. Алдамуратова,  Т.С, Байшоланов,  Е.С, Байшоланов . – Алматы: Атамұра, 2015.  ISBN 9965-34-442-6  Слайд 5 |
| **Сабақтың соңы** | Сабақты қорытындылау:   * екі айнымалысы бар сызықтық теңдеудің анықтамасын тұжырымдау; * екі айнымалысы бар сызықтық теңдеудің қасиеттеріне шолу.   **Үйге тапсырма** № 1443.  Дамирдің үйінің ауласында оның қояндары мен тауықтары жайылып жүрді. Қояндар мен тауықтардың барлығы аулаға кірген иттен қашып, ауладан шығып кетті. Дамир қояндардың әрқайсысын 2 мин қуса, тауықтардың әрқайсысын 3 мин қуып, барлығын 0,5 сағатта аулаға қайта кіргізді. Дамирде неше тауық, неше қоян бар?  **Рефлексия**  ÐÐ°ÑÑÐ¸Ð½ÐºÐ¸ Ð¿Ð¾ Ð·Ð°Ð¿ÑÐ¾ÑÑ ÑÐµÑÐ»ÐµÐºÑÐ¸Ñ ÑÐ°Ð±Ð°ÒÒÐ° | Математика. Жалпы білім беретін мектептің 6-сыныбына арналған оқулық, 2- басылымы  Т.А. Алдамуратова,  Т.С, Байшоланов,  Е.С, Байшоланов . – Алматы: Атамұра, 2015.  ISBN 9965-34-442-6  Қосымша 4  Слайд 9-10 |